Návrh

NARIADENIE VLÁDY
Slovenskej republiky
z  . . . . . . . . . . . . 2014,

ktorým  sa ustanovujú  zvýšené stupnice platových taríf zamestnancov 
pri výkone práce vo verejnom záujme 

Vláda Slovenskej republiky podľa § 28 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 474/2008 Z. z. nariaďuje: 

§ 1
Zamestnancovi pri výkone práce vo verejnom záujme od 1. januára 2015 do 30. júna 2015 patrí tarifný plat v sume platovej tarify podľa základnej stupnice platových taríf zamestnancov pri výkone práce vo verejnom záujme uvedenej v prílohe č. 1, podľa osobitnej stupnice platových taríf vybraných skupín zamestnancov uvedenej v prílohe č. 2 alebo podľa osobitnej stupnice platových taríf učiteľov vysokých škôl, výskumných a vývojových zamestnancov a zdravotníckych zamestnancov uvedenej v prílohe č. 3. Pedagogickému zamestnancovi a odbornému zamestnancovi od 1. januára 2015 patrí platová tarifa podľa stupnice uvedenej  v prílohe č. 4.

§ 2
Zamestnancovi pri výkone práce vo verejnom záujme od 1. júla 2015 patrí tarifný plat     v sume platovej tarify podľa základnej stupnice platových taríf zamestnancov pri výkone práce vo verejnom záujme uvedenej v prílohe č. 5, podľa osobitnej stupnice platových taríf vybraných skupín zamestnancov uvedenej v prílohe č. 6 alebo podľa osobitnej stupnice platových taríf učiteľov vysokých škôl, výskumných a vývojových zamestnancov a zdravotníckych zamestnancov uvedenej v prílohe č. 7.

§ 3

Zrušuje sa nariadenie vlády Slovenskej republiky č. 441/2013 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme.

§ 4
Toto nariadenie vlády nadobúda účinnosť 1. januára 2015.